**AGENȚIA PENTRU PROTECȚIA MEDIULUI MEHEDINȚI**

Nr. ................ / ....................

**Decizia etapei de încadrare**

**Nr. din 2024**

Ca urmare a solicitării de emitere a acordului de mediu adresate de U. A. T. MUN. DROBETA TURNU SEVERIN, cu sediul în mun Drobeta Turnu Severin, str. Maresal Averescu nr.2 județul Mehedinți, înregistrată la APM Mehedinţi cu nr. 7709 din 07.06.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 04.07.2024 că proiectul "**Adapost pentru cainii fara stapin si ecarisaj”** propus a fi amplasat în extravilanul**, comunei Izvorul Barzii** si este identificat cu **CF 52025.**, judeţul Mehedinţi;

**- nu se supune evaluării impactului asupra mediului**.

Justificarea prezentei decizii:

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr.2 la pct.11 Alte proiecte, lit.c) Statii pentru epurarea apelor uzate, altele decat cele prevazute in anexa nr.1 si lit.i) centre de ecarisaj

b) dimensiunea și concepția întregului proiect:

Primăria Municipiului Dr.Tr.Severin intentioneaza construirea unui adapost de caini, pe un teren in suprafaţa totala de 199.282.00 mp, aflat in proprietatea Consiliului Local al Municipiului Drobeta Turnu Severin, din care necesari pentru construirea adăpostului sunt 15.010.00 mp.

Regimul juridic al terenului ce urmează a fi ocupat de obiectiv: domeniul public/intravilan. Terenurile ce sunt ocupate de obiectivele investiţiei este terenul situat in localitatea Halinga, comuna Izvoru Birzii, jud. Mehedinti. Terenul aparţine Consiliului Local Drobeta Turnu Severin.Terenul, conform extrasului de CF 52025 are o suprafaţa de 199282mp. Din aceasta suprafața doar 15010mp constituie suprafața de teren pe care se amplaseaza obiectivul.

Terenul pe care se propune investiţia studiata se afla in extravilanul comunei Izvorul Barzii si este identificat cu CF 52025.

* Suprafata construita = 4773,36mp
* Zona verde amenajata = 10236,64mp

Total suprafaţă ocupată definitiv = **15010 mp**

Accesul principal se realizează din drumul existent pe latura de Nord-Est.

Vecinătăţi :

- Nord-Vest: Nr. Cad. 50317

- Sud-Est, Sud, Sud-Vest: Nr. Cad. 52024

**DESCRIEREA GENERALĂ A LUCRĂRILOR**

Se propune realizarea adapost complex pentru caini, dotat cu:

* Clinica veterinara parter, cu sala de mici interventii chirurgicale, administrarea se va realiza din exterior(birouri in cadrul administratiei locale);
* Depozit de zi pentru hrana uscata;
* Pompe termice pentru incalzire/racire spatii;
* Containere prefabricate pentrru personalul de ingrijire si intretinere.
* Cabine cazare ciini din confectii metalice;
* Instalatii de alimentare cu apa si asigurare a hranei de catre personalul de ingrijire;
* Colectarea, transportul si epurarea apelor uzate;
* Dezinfectie manuala la fiecare spatiu de cazare.

**Clinica veterinar**

Cladirea propusa se va realiza la parter cu structura de zidarie portanta si va cuprinde urmatoarele spatii functionale:

* Birou medic;
* Grup sanitar personal;
* Vestiare personal;
* Sala de asteptare persoane cu animale spre adoptie;
* Grupuri sanitare clienti;
* Doua padocuri pentru animale la tratament si supraveghere;
* Sala primire adoptii;
* Sala de operatii;
* Sala postoperatorie;
* Magazie de alimente;
* Camera Tehnica;
* Spatii circulatie;

**Adaposturi animale**

Proiectul propune realizarea unor padocuri pentru adapostirea animalelor, boxe si tarcuri cu regim de inaltime parter. Constructia se va realiza pe o platforma de beton in incinta amplasamentului si va avea 17 ansambluri de padocuri fiecare avind un numar de 30 padocuri individuale. Fiecare padoc va avea o boxa inchisa cu panouri de tabla cutata termoizolata, tarc deschis protejat lateral cu panouri din plasa de sirma bordurate si culoare pentru accesul ingrijitorilor si a personalului medical.

**Crematoriu material biologic**

Este o constructie deschisa din metal, avind inchideri perimetrale pe 3 laturi si invelitoare din tabla cutata intr-o singura apa. Constructia se va realiza pe fundatie de beton sub forma de placa armata sub tot obiectivul, avind o grosime de 15cm. Nu s-au prevazut instalatii sanitare sau de incalzire, dat sunt prevazute instalatii electrice.

**Containere vestiar pentru ingrijitori**

Pentru adapostirea personalului de ingrijire animale, s-au prevazut in zona padocurilor un numar de 6 containere tip vestiar pentru personalul de ingrijire. Acestea se vor monta cite doua pe o platforma de beton armat cu dimensiuni in plan de 6,00m x 6,38 m si grosimea de 15cm. Fiecare container este prevazut a adaposti un numar de 4 persoane. Este echipat cu grup sanitar, 4 dulapuri individuale si o masa cu 4 scaune. Grupul sanitar este dotat cu lavoar de portelan, vas closet din portelan si cabina dus. Are asigurat ca si utilitati: alimentarea cu apa potabila, apa calda menajera su energie electrica. Incalzirea spatiului interior se realizeaza cu o instalatie de clima.

**Amenajari exterioare**

Se rezolva distinct accesul principal, al clientilor si accesul de serviciu pentru personal si de aprovizionare.

Se prevăd spatii de circulatie pietonale amenajate in curtea imobilului.

Se amenajează in zona curţii de serviciu o platforma betonata pentru depozitarea europubelelor pentru gunoi menajer si a depozitului de cenuse.

Se amenajează o parcare de serviciu pentru un numar de sece autoturisme.

Intreaga incinta se va imprejmui cu panouri metalice bordurate pe stilpi metalici incastrati in fundatii izolate din beton. In partea de nord s-a prevazuo o poarta dubla pentru accesul auto si una simpla pentru acces pietonal. Accesul auto in zona se va face pe drumul existent, drum balastat cu o latime de 4,6metri.

**Instalatii termice**

Din obiectele proiectate doar construcţia dispensarului si vestiarele container beneficiază de sisteme de încălzire.Dispensarul are prevazuta o centrala termica in timp ce fiecare vestiar are prevazut cite un sistem de clima.Centrala termica de la dispensar este amplasata in corpul constructiei avind acces separat catre exterior si funcţionează cu un sistem de pompa termica.

Instalaţia de încălzire centrală din dispensar este prevăzută cu corpuri statice de radiator.

**Instalatii sanitare**

Constau în echiparea grupurilor sanitare pentru:

Dispensarul veterinar, instalatii sanitare pentru grupurile sanitare propuse. Echiparea cu obiecte sanitare si instalatii hidrauluice de alimentare cu apa si colectare apelor reziduale. Apa caldă menajeră se prepare intr-un boiler termoelectric amplasat in centrala si se distribuie la temperatura de 45 gr.C.

* In zona padocurilor s-a prevazut hidranti de gradina ce vor servi la asigurarea cu apa pentru animale, igienizarea adaposturilor exterioare dar si la intretinerea spatiilor verzi din zona. Apele uzate menajere de la padocuri sunt colectate de o retea de canalizare exterioara si conduse la o statie de epurare de mica capacitate amplasata in incinta investitiei.
* Containerele vestiar sunt echipate fiecare cu grup sanitar. Alimentarea cu apa potabila se realizeaza din reteaua de apa potabila din incinta iar apa calda menajera se prepara local. Apele uzate menajera se colecteaza la reteaua exterioara de canalizare si vehiulate la statia de epurare proiectata pentru padocuri. Apa calda menajera se prepara local cu sisteme de incalzire instant.

**Instalatii electrice**

Instalatiile electrice au fost proiectate pentru fiecare obiect component al investitiei in parte. Instalaţiile electrice interioare cuprind:

* distribuţia energiei electrice în spaţiile propuse pentru asigurarea iluminatului artificiar si alimentarea aparatelor cu energie electrica;
* instalaţii electrice pentru centrala termică;
* instalatii electrice pentru statia de epurare;
* instalaţia de protecţie împotriva şocurilor electrice şi prizele de pământ;

Instalaţiile electrice exterioare cuprind:

* retele subterane de alimentare cu energie electrica;
* instalatii de iluminat exterior;
* instalatii de impamintare;
* instalatia de paratrasnet.

**Devierea si protejarea de utilitati afectate**

Realizarea obiectivului nu afectează reţelele de utilităţi existente in zona de amplasament şi în mod deosebit reţelele de distribuţie a energiei electrice. Alte reţele tehnico edilitare nu există pe amplasamentul obiectivului de investitie.

Pe tot timpul execuţiei lucrărilor până la recepţia definitivă şi predarea investiţiei către beneficiar, executantul are obligaţia de a proteja toate lucrările executate sau în curs de execuţie precum şi materialele din incinta şantierului, prin amenajarea de zone împrejmuite, prevăzute cu încuietori şi pază.

Şantierul şi lucrările vor fi iluminate pe perioada nopţii şi ori de câte ori vizibilitatea este redusă pentru a preveni producerea accidentelor. De asemenea executantul lucrării are obligaţia de a semnaliza prin panouri avertizoare fiecare obiect aflat în execuţie funcţie de caracteristicile constructive ale acestuia.

**Sursele de apă, energie electrică, gaze, telefon şi altele asemenea pentru lucrări definitive şi provizorii**

Alimentarea cu apa se va face din reteaua SC SECOM SA cf adresa nr. 6972 din 06.06.2024 emisa de SC SECOM SA

Apele uzate menajere de la dispensarul veterinar vor fi colectate de o retea de canalizare exterioarasi descarcate in BEV cu capacitatea de 10 mc, Apele uzate de la padocurile de animale vor fi colectate de o retea de canalizare exterioara separata de canalizarea dispensarului si evacuate la o statie de epurare de mica capacitate de 5 mc /zi, dupa care efluentul va fi stocat in BEV de 60 mc ce va fi vidanjat la nevoie.

Energia electrică va fi asigurată din reţeaua de energie electrică a depozitului de deseuri din zona.

b) cumularea cu alte proiecte: se extinde rețeaua actuală situată pe Aleea de acces;

c) utilizarea resurselor naturale, în special a solului, a terenurilor, a apei şi a biodivesităţii: se folosesc agregate minerale, pământ, combustibili  pentru utilaje, achiziționate de la firme autorizate;

d)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

e)poluarea și alte efecte negative:

* AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:
* lucrările pentru realizarea extinderii – lucrări de spargere și săpătură – generează emisii slabe de praf în atmosferă;
* utilajele/echipamentele cu care se execută lucrările prevăzute prin proiect – emisii specifice arderilor motoarelor cu combustie internă – surse mobile;
* pe perioada de funcţionare – nu este cazul.

APĂ: - în perioada de execuţie Pentru a evita poluarea în vecinătatea lucrărilor, utilajele vor fi stocate la sfârşitul zilei de lucru într-o parcare special amenajată în zonă mai înaltă, prevăzută cu o pantă astfel încât apele pluviale şi eventualele scăpări de carburanţi să fie reţinute într-un separator de produse uşoare. Impurificarea apelor poate apărea şi în cazul unor scurgeri accidentale de produse petroliere de la maşinile şi utilajele din timpul execuţiei, aceste scurgeri fiind în cantităţi mici nu pot infesta apa subterană.

* pe perioada de funcţionare – Exploatarea investitiei nu are efecte negative asupra apelor de suprafaţă şi a celor de adâncime. Prin colectarea apelor uzate menajere in bazine etanse se elimina infiltraţiile în sol şi astfel nu poate apărea riscul poluarii zonei.

SOL: în timpul perioadei de execuţie: Sursele de poluare sunt generate de:

* Traficul auto prin scurgeri accidentale de produse petroliere în timpul operaţiilor de alimentare sau datorită stării tehnice defectuoase a utilajelor şi echipamentelor de transport şi montaj;
* Depozitarea materialelor de construcţii şi a deşeurilor pe suprafeţe de teren neimpermeabilizate.

Reducerea impactului asupra solului şi subsolului se realizează prin utilizarea mijloacelor de transport şi montaj în stare bună de funcţionare şi depozitarea controlată a reziduurilor şi a materialelor de construcţii.

* în perioada de exploatare :Prin măsurile care se iau în perioada de execuţie, se elimină posibilitatea aparitiei de poluanti pe perioada de exploatare.

ZGOMOT:

- în perioada de execuţie :zgomotul și alte surse de disconfort pot apărea de la utilaje în timpul executării proiectului;

- Poluanţi în perioada de exploatare: Singurele surse de zgomot provin de la animalele cazate la adapost, iar nivelul de zgomot produs de acestea se va încadra în prevederile STAS 10.009/88

f)riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor:

Tehnologia nu prezintă risc de accidente majore. Datorită dimensiunilor proiectului nu se vor degaja cantități notabile de gaze cu efect de seră;

g)riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.

- in faza de exploatare : s-a intocmit Studiu de Impact asupra sanatatii umane

3.Amplasarea proiectului:

1. utilizarea actuală și aprobată a terenurilor: Terenul aparţine Consiliului Local Drobeta Turnu Severin.Terenul, conform extrasului de CF 52025 are o suprafaţa de 199282mp. Din aceasta suprafața doar 15010mp constituie suprafața de teren pe care se amplaseaza obiectivul;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, agregate minerale, pământ, apă, etc. -în etapa de realizare a proiectului;
3. capacitatea de absorbţie a mediului natural:

1.zone umede, zone riverane, guri ale râurilor: nu este cazul;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în afara opricărei arii naturale protejate;

5.zone clasificate sau protejate conform legislației în vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7. zonele cu o densitate mare a populației: lucrările se vor realiza în zone populate, transportul materialelor se va face pe drumurile/străzile din localitatea Drobeta Turnu Severin – drumuri/străzi ce străbat zone populate;

8. peisajele și situri importante din punct de vedere istoric, cultural sau arheologic: nu este cazul conform punctului de vedere transmis electronic în data de 03.07.2024 al Direcţiei Judeţene pentru Cultură Mehedinţi.

4.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația localității Halanga;
2. natura impactului:

* la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,
* de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;
* la implementarea proiectului sursele potențiale de zgomot sunt lucrările propriuzise de realizare a lucrărilor de extindere rețea, transportul materialelor;

1. natura transfrontieră a impactului – nu este cazul;
2. intensitatea şi complexitatea impactului – în faza de realizare a proiectului, impactul este nesemnificativ în cazul în care se respectă toate condiţiile de realizare ale acestuia;
3. probabilitatea impactului – redusă, numai pe perioada de execuţie;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este de cca 24 luni calendaristice, inceperea proiectului estimindu-se a fii in 01.08.2024.
5. cumularea impactului cu impactul altor proiecte existente și/sau aprobate: proiectul va fi implementat in vecinatatea depozitului ecologic de deseuri existent in com. Izvorul Barzii, loc Halanga;
6. posibilitatea de reducere efectivă a impactului:

se vor respecta condiţiile de realizare impuse prin prezentul act;

Acolo unde lucrările vor afecta factorii de mediu, beneficiarul conductei de distributie, de comun acord cu cei ce administrează obiectivele afectate, vor lua măsurile ce se impun pentru factorii de mediu să revină la starea avută anterior executiei lucrărilor.

La finalul lucrărilor se va reface amplasamentul apartinând domeniul public din strazile

mentionate in proiect : spatiile verzi, structura carosabilului, podetele si aleile de la fatadele imobilelor.

Refacerea amplasamentului pe traseul conductei constă în operatii de nivelare, tasare, şi refacerea intergarala a pavajelor conform legislatiei in vigoare si care au cu scopul aducerii terenului la starea initială.

1. *observații din partea publicului:pe perioada parcurgerii etapei de încadrare nu au fost observații din partea publicului - au fost publicate anunțuri – anunț de solicitare acord de mediu -în ziarul Piata Severineana .2024), anunț solicitare acord de mediu - la sediul Primăriei Drobeta Turnu Severin (nr. .2024), anunț pentru luarea deciziei etapei de încadrare – în ziar Piata Severineana .2024), anunț pentru luarea deciziei etapei de încadrare – la sediul Primăriei Drobeta Turnu Severin nr. .2024) și pe site-ul Agenției pentru Protecția Mediului Mehedinți- anunt solicitare acord de mediu și memoriu titular – postat în data de .2024 și anunț luarea deciziei etapei de încadrare și draftul deciziei etapei de încadrare – postat în data de .2024.*

II. Motivele pe baza cărora s-a stabilit necesitatea neefectuării evaluării adecvate sunt următoarele:

* proiectul nu intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011, cu modificările şi completările ulterioare, proiectul urmează a se materializa în afara oricărei arii naturale protejate.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă – pentru acest proiect nu este necesar aviz de gospodărire a apelor, cf pdv ABA Jiu – SGA MH nr.5179 / 28.06.2024.

**Realizarea acestui proiect se va face cu respectarea următoarelor condiții :**

**a). pentru factorul de mediu apă:**

- în perioada de execuţie a proiectului se va delimita foarte bine zona de lucru şi se va evita ocuparea, suplimentarea sau lărgirea frontului de lucru în afara amplasamentului în vederea limitării riscului de poluare al pânzei freatice şi solului;

- după terminarea lucrărilor suprafaţa ocupată de spaţiile de depozitare/organizarea de şantier va fi adusă la starea initială (se va elibera/curăţa amplasamentul organizării de şantier de orice fel de rest de materii prime/materiale/deşeuri/utilaje);

- se vor regasi pe amplasament produse absorbante ce se vor folosi în cazul unor poluări accidentale;

**b). pentru factorul de mediu aer:**

-la implementarea proiectului se vor folosi utilaje periodic verificate din punct de vedere tehnic, de generație recentă, dotate cu sisteme catalitice de reducere a poluanților;

-transportul de materiale se va face pe trasee optime;

-reducerea vitezei de circulație și adaptarea tonajului în funcție de tipul drumului folosit;

-măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport;

- pentru realizarea investiției se vor utiliza doar căile de acces existente iar transportul materialelor se va face respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel locuitorilor din zonă;

-depozitele de materii prime ce pot fi antrenate de vânt dacă este cazul, se vor acoperi evitându-se fenomenul de vântuire;

- stropirea suprafeţelor de rulare în perioadele de uscăciune, la intervale de timp astfel încât să se reducă emisia de particule fine generate de traficul din zonă;

- dotarea mijloacelor de transport cu prelate;

**c). pentru factorul de mediu sol:**

-în perioada de execuție a investiției pot apărea accidental poluări ale solului prin pierderea de carburanți, uleiuri/combustibili de la utilajele folosite, fapt pentru care se vor lua măsuri de asigurare a substanțelor absorbante pe amplasament; orice schimb de ulei/piese/reparaţii/întreţineri la utilajele/autovehiculele din dotare, în incinta amplasamentului este interzisă – aceste operaţiuni – în cazul în care se impun- se vor realiza doar în locuri special amenajate la societăţile autorizate în acest sens; alimentarea utilajelor ce execută lucrarea se va face numai la staţiile de distribuţie carburanţi autorizate;

- se vor lua măsuri de protejare a solului prin decaparea stratului vegetal şi refacerea acestuia după executarea investiţiei;

-se vor menține în stare curată drumurile folosite;

**d)**.**pentru factorul de mediu zgomo**t:

-investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia ; se vor folosi doar căile de acces existente iar tonajul utilajelor se va adapta tipului de drum folosit;

-controlul periodic al zgomotului şi folosirea de utilaje şi mijloace de transport cu motoare performante dotate cu amortizoare de zgomot;

-se vor lua toate măsurile pentru izolarea și protecția fonică a surselor de zgomot;

**e). gospodărirea deșeurilor rezultate pe amplasament**:

-deşeurile menajere și cele reciclabile (plastic/hârtie/carton/metalice) vor fi depozitate controlat, în locuri bine stabilite şi amenajate corespunzător prevederilor în vigoare şi a unei depozitări temporare în pubele destinate fiecărui tip de deşeu în parte; pentru evidenţierea acestei operaţiuni se vor alege pubele de culori diferite şi inscripţionate conform tipului de deşeu pe care îl conţin;

-deşeurile menajere și cele reciclabile vor fi preluate de către operatorul de salubritate locală, autorizat pentru activităţi precum colectarea, sortarea, transportul şi depozitarea deşeurilor menajere în locuri special amenajate;

- este interzisă depunerea şi acumularea de deşeuri menajere în locuri neconforme şi

necontrolat, pentru a nu genera un impact negativ asupra stării de sănătate a populaţiei din zonă;

-după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinătatea acestuia după executarea lucrărilor;

**f). pentru factorul de mediu biodiversitate –** nu este cazul – proiectul urmează a se implementa în afara oricărei arii naturale protejate.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Director Executiv,

Dragoș Nicolae TARNIȚĂ

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu AAA | .2024 |  |
| Întocmit: Marilena FAIER | Consilier sup.AAA | .2024 |  |